Pleus

PleusIEO Cantal, Communes Cantal.xls.pdfhttp://bdtopoc.org/?city_selected=Pleaux o Plèus es una comuna auvernhata d'Occitània, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

 Geografia 

Maròna o la Maròna (article facultatiu, al mens a Barriac) es al limit sud de la comuna. Sembla que non se dija pas *Marona : [ma'rɔnə] (a Ascoralha), [ma'rɔna] (a Barriac, mas l'informator ven de Corresa, a 20 km) enquèsta Sivadon abrial 2018.  
 Comunas vesinas 

 400px|left||Distanças e posicion relativa 


Perimètre del territòri
Lo territòri de la comuna  es discontinú, dempueis la fusion amb Tornhac en 1973, separat de la resta  per Barriac e Rilhac de Sentria.

Partida principala, sense Tornhac

Tornhac

Toponimia
Las fòrmas ancianas son Curiam de Pleuix cum ecclesiis suis in Arvernensi pago en 783, citat per Joan Pèire Chambon , Plous, en 1273, Plieus, en 1275, Villafrancha de Pleus, en 1294, Pluous, en 1316, Castrum Plodii, latinizacion de 1464, Plieux, en 1470, Plious, en 1471, Plodium, latinizacion de 1502, Pleoux, en 1535, Pleus, en 1612, Pleux, en 1622, Pléaux, en 1636, Plaus, en 1673, Plaux, en 1683,  Ploaus, en 1693, Pliaux, en 1695 http://archives.cantal.fr/ark:/16075/a011351496860Wb5msQ.
Dauzat e Rostaing interprètan, amb de dobtes, lo nom coma pleu, mot d'« ancian provençal » qu'aviá lo sens de « garantida, caucion » Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 534. Mas l'origina, basada sus la fòrma de 783, seriá pusleu lo latin tardiu plebs, sotz la fòrma plebes (vengut pleves escrit plevis, qu'aviá lo sens de « gleisa baptismala publica », pueis de « paròcha » (Chambon , Bénédicte Boyrie-Fénié e Jean-Jacques Fénié Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 383. 
La prononciacion notada a l'epòca de l'ALF èra [plᵋˈɔ] http://symila.univ-tlse2.fr/alf/lieux/, çò que, amb l'ajuda de las fòrmas ancianas, que dison pas res de l'obertura de -e-, se poiriá grafiar Plèus, mas Edmond Edmont èra pas capable de far la diferéncia entre è e e en sillaba travada e o notava tot coma è, a l'exemple del francés. La prononciacion relevada a Barriac, a Ascoralha e a Chaucinac es [plew] .
 Enchanet (vialatge e barratge al sud-oèst de la comuna). La prononciacion relevada a Chaucinac es [in tsa'ni] . Al mens per la darreira sillaba, la realizacion [i] del fonèma /e/ tonic es regulara en Auvèrnhe naut. Las fòrmas ancianas son  Enclaus, en 1647, Enchanes, en 1653, Anchanet,en  1655, Enchane, en 1656, Enchanet, en 1672, Jonchanet, en 1673, Enchanot, en 1743, Enchanel (mapa de Cassini, fin del sègle XVIII). La posicion del vialatge sus un replanat favoriza pas una explicacion del nom per un diminutiu de l'occitan cana, del latin canna, que marcariá un luòc plen de canavèras.

 Istòria 

 Lo 1èir de genèir 1973, Lopiac, en francés Loupiac, Sent Cristòfol, en francés Saint-Christophe-les-Gorges e Tornhac, en francés Tourniac'', fuguèron annexats a Pleus e venguèron de comunas associadashttp://cassini.ehess.fr/cassini/fr/html/fiche.php?select_resultat=27064https://www.insee.fr/fr/metadonnees/cog/commune/COM15109-loupiachttps://www.insee.fr/fr/metadonnees/cog/commune/COM15177-saint-christophe-les-gorgeshttps://www.insee.fr/fr/metadonnees/cog/commune/COM15239-tourniac.
 Administracion 

 Davant la refòrma cantonala de 2014, aplicada en 2015, la comuna èra del canton de Pleus (chapluòc); es ara del canton de Mauriac.
 Demografia 

 Luòcs e monuments 

 Personalitats ligadas amb la comuna 

 Veire tanben 

 Ligams extèrnes 

Nòtas e referéncias
Nòtas

Referéncias

Categoria:Comuna d'Auvèrnhe (Occitània)
Categoria:Comuna de Cantal
Categoria:Comuna d'Occitània